|  |  |  |  |
| --- | --- | --- | --- |
|  |  | Europska unija                                                                                                            Zajedno do fondova EU   |   |

*Ovaj poziv se financira iz Europskog fonda za regionalni razvoj*

**Sukladno Prilogu 4. Postupci nabave za osobe koje nisu obveznici zakona o javnoj nabavi, a koji je sastavni dio uputa za prijavitelje u okviru natječaja IZGRADNJA PROIZVODNIH KAPACITETA MSP I ULAGANJE U OPREMU (Ref. oznaka: KK.03.2.1.01.), poduzeće Prostoria d.o.o. objavljuje:**

**DOKUMENTACIJA ZA NADMETANJE**



**Vrsta postupka nabave: JAVNO NADMETANJE U JEDNOJ FAZI**

**Predmet nabave: Nabava strojeva i opreme**

**Grupa 1. Regali za proizvodnu halu**

**Grupa 2. CNC stroj za obradu drvenih klinova**

**Grupa 3. Lakirnica**

**Grupa 4. Zaštitna oprema**

**Evidencijski broj nabave: 04/2016**

1. **OPĆI PODACI**

 **1.1. Naručitelj/NOJN:**  Prostoria d.o.o.

Pustodol Začretski (Općina Sveti Križ Začretje), Pustodol Začretski 19/G

 OIB: 64861685667

1. +385 49 200 555

F. +385 49 200 556

E-mail: mvidakovic@prostoria.eu

 **1.2. Osoba za kontakt**: KRISTIAN KORUNIĆ

 T. +385 1 8885 565

 M. +385 99 79 86 317

F. +385 1 8885 565

E-mail: kristian.korunic@moneo-savjetovanje.hr

**1.3.** **Dokumentacija za nadmetanje, objašnjenja i izmjene dokumentacije za nadmetanje**

Dokumentacija za nadmetanje, odgovori i pitanja gospodarskih subjekata te sve obavijesti o izmjenama i dopunama dokumentacije za nadmetanje biti će stavljene na raspolaganje gospodarskim subjektima na internetskoj stranici Strukturnih i investicijskih fondova, adresa internetske stranice [www.strukturnifondovi.hr](http://www.strukturnifondovi.hr)

Zahtjeve za objašnjenje dokumentacije vezane uz predmet nabave gospodarski subjekti mogu uputiti na elektroničku poštu: kristian.korunic@moneo-savjetovanje.hr U tekstu elektroničke pošte potrebno je odmah navesti predmet nabave i evidencijski broj. Naručitelj će odgovoriti na svaki zahtjev gospodarskih subjekata u najkraćem mogućem roku.

Za vrijeme roka za dostavu ponuda gospodarski subjekti mogu zahtijevati objašnjenja i izmjene dokumentacije za nadmetanje, a naručitelj je dužan odgovor staviti na raspolaganje putem web stranice na kojoj je objavljena i dokumentacija za nadmetanje bez navođenja podataka o podnositelju zahtjeva. Pod uvjetom da je zahtjev dostavljen pravodobno, naručitelj je obvezan odgovor objaviti tijekom petog dana prije dana u kojem ističe rok za dostavu ponuda. Zahtjev je pravodoban ako je dostavljen naručitelju najkasnije tijekom šestog dana prije dana u kojem ističe rok za dostavu ponuda.

Naručitelj ne snosi nikakvu odgovornost ukoliko ponuditelji nisu pravovremeno preuzeli pojašnjenja dokumentacije za nadmetanje.

Tijekom roka za dostavu ponuda, Naručitelj može iz bilo kojeg razloga izvršiti izmjene/dopune dokumentacije za nadmetanje. Eventualne značajnnije izmjene/dopune dokumentacije za nadmetanje bit će objavljene najkasnije tijekom petog dana prije dana u kojem ističe rok za dostavu ponuda.

Naručitelj ne snosi nikakvu odgovornost ukoliko ponuditelji nisu pravovremeno preuzeli izmjene/dopune dokumentacije za nadmetanje. U slučaju promjena, prilikom dostave dokumentacije koja prije izmjene nije bila potrebna, svi ponuditelji koji su ponudu poslali prije izmjene bit će zatraženi da dostave dodatne dokumente kako bi poštovali načelo jednakog tretmana.

**1.4. Podaci o odabiru vrste postupka javne nabave**

Projekt „Izgradnja i opremanje pomoćne proizvodne građevine“ poduzeća PROSTORIA d.o.o. prijavljen je za sufinanciranje u sklopu Otvorenog poziva za izgradnju proizvodnih kapaciteta MSP i ulaganje u opremu, od strane Europskog fonda za regionalni razvoj, za koje je nadležno Ministarstvo poduzetništva i obrta.

Prilikom prijavljivanja projekta za sufinanciranje obavljeno je istraživanje tržišta te je vrijednost nabave procijenjena na ukupni iznos od 826.609,37 kuna bez PDV-a. Poduzeće Prostoria d.o.o. u 100% privatnom vlasništvu i sa sjedištem u Republici Hrvatskoj nije obveznik primjene Zakona o javnoj nabavi u svom poslovanju.

Sukladno navedenom na ovu nabavu primjenjuju se pravila i procedure propisane Prilogom 4. javnog poziva „Postupci javne nabave za subjekte koji nisu obveznici Zakona o javnoj nabavi“ (treća izmjena). Na temelju točke 6.3. i točke 7.2. navedenih pravila i procedura poduzeće Prostoria d.o.o. provodi nabavu strojeva i opreme putem javnog nadmetanja u jednoj fazi.

**1.5. Vrsta ugovora o javnoj nabavi**

Ugovor o robama.

**2. BITNI UVJETI UGOVORA**

Ugovor o javnoj nabavi naručitelj će sklopiti s odabranim ponuditeljem u skladu s odabranom ponudom i pod uvjetima određenim u dokumentaciji za nadmetanje.

Naručitelj i odabrani ponuditelj s kojim se sklopi ugovor moraju izvršavati ugovor u skladu s uvjetima određenima u postupku nabave i odabranom ponudom.

Moguće su izmjene ugovora tijekom njegova izvršenja koje neće rezultirati značajno različitim elementima ugovora i koje nisu protivne općim načelima javne nabave iz Priloga 4. Postupci nabave za osobe koje nisu obveznici zakona o javnoj nabavi. Izmjena će biti moguća pod uvjetom da je uzrokovana vanjskim, nepredviđenim okolnostima na koje nij mogao utjecati ni ponuditelj ni naručitelj.

U slučaju zajedničke ponude ugovor o javnoj nabavi sadrži podatke koji će dio ugovora o javnoj nabavi (predmet, količina, vrijednost i postotni dio) izvršavati svakipojedini član zajednice ponuditelja. *(Dodatak I Ponudbenog lista).*

Kada se dio ugovora o javnoj nabavi daje u podugovor on obvezno sadrži i podatke o podizvoditelju. *(Dodatak II Ponudbenog lista).*

**3. opis predmeta nabave – vrsta, količina i način isporuke**

**Predmet nabave podijeljen je u grupe i ponuditeljima se omogućuje podnošenje ponuda za jednu, više ili sve grupe predmeta nabave.**

Nije dozvoljeno nuđenje pojedinih dijelova jedne grupe predmeta nabave.

Predmet nabave je nabava, isporuka i instalacija proizvodnih strojeva prema grupama kako slijedi:

Grupa 1. Regali za proizvodnu halu

Grupa 2. CNC stroj za obradu drvenih klinova

Grupa 3. Lakirnica

Grupa 4. Zaštitna oprema

Predmet nabave je i edukacija zaposlenika naručitelja za rad na novim strojevima, u svim grupama predmeta nabave (osim grupe 4).

Detaljan opis opreme koja je predmet nabave nalazi se u tehničkim specifikacijama i troškovniku koji su sastavni dio dokumentacije za nadmetanje.

Procijenjena vrijednost nabave iznosi 826.609,37 kn bez PDV-a, odnosno prema grupama predmeta nabave:

Grupa 1. - 191.184,48 kn bez PDV-a

Grupa 2. - 270.000,00 kn bez PDV-a

Grupa 3. - 243.200,00 kn bez PDV-a

Grupa 4. - 122.224,89 kn bez PDV-a

**4. MJESTO, NAČIN I ROK IZVRŠENJA PREDMETA NABAVE**

Ponuditelj se obvezuje robu koja je predmet nabave isporučiti, instalirati i pustiti u rad u roku od:

* najviše 30 dana od obostranog potpisa ugovora o robama za grupe 1., 3. i 4.
* najviše 90 dana od obostranog potpisa ugovora o robama za grupu 2.

Mjesto isporuke: Pustodol Začretski 19/G, 49223 Pustodol Začretski (Općina Sveti Križ Začretje), Hrvatska.

Način isporuke robe: Roba se mora isporučiti u skladu s uvjetima isporuke “DAP” (“Delivered At Place“ Incoterms 2010 International Chamber of Commerce).

**5. RAZLOZI ISKLJUČENJA PONUDITELJA**

Naručitelj će isključiti gospodarski subjekt iz postupka nabave u bilo kojoj njegovoj fazi:

1) ako je on ili osoba ovlaštena za njegovo zakonsko zastupanje pravomoćno osuđena za kazneno djelo sudjelovanja u zločinačkoj organizaciji, korupcije, prijevare, terorizma, financiranja terorizma, pranja novca, dječjeg rada ili drugih oblika trgovanja ljudima.

2) ako nije ispunio obvezu plaćanja dospjelih poreznih obveza i obveza za mirovinsko i zdravstveno osiguranje, osim ako mu prema posebnom zakonu plaćanje tih obveza nije dopušteno ili je odobrena odgoda plaćanja,

3) ako je lažno predstavio ili pružio neistinite podatke u vezi s uvjetima koje je naručitelj naveo kao razloge za isključenje ili uvjete kvalifikacije,

4) ako je u stečaju, insolventan ili u postupku likvidacije, ako njegovom imovinom upravlja stečajni upravitelj ili sud, ako je u nagodbi s vjerovnicima, ako je obustavio poslovne aktivnosti ili je u bilo kakvoj istovrsnoj situaciji koja proizlazi iz sličnog postupka prema nacionalnim zakonima i propisima,

5) ako je u posljednje dvije godine od početka postupka nabave učinio težak profesionalni propust koji naručitelj može dokazati na bilo koji način.

Težak profesionalni propust je postupanje gospodarskog subjekta u obavljanju njegove profesionalne djelatnosti protivno odgovarajućim propisima, kolektivnim ugovorima, pravilima struke ili sklopljenim ugovorima o javnoj nabavi, a koje je takve prirode da čini tog gospodarskog subjekta neprikladnom i nepouzdanom stranom ugovora kojeg Naručitelj namjerava sklopiti. Težak profesionalni propust kod izvršenja ugovora je takvo postupanje gospodarskog subjekta koje ima kao posljedicu značajne i/ili opetovane nedostatke u izvršenju bitnih zahtjeva iz ugovora koji su doveli do njegova prijevremenog raskida, nastanka štete ili drugih sličnih posljedica. Postojanje teškog profesionalnog propusta dokazuje Naručitelj na temelju objektivne procjene okolnosti svakog pojedinog slučaja.

**Za potrebe utvrđivanja da ne postoje okolnosti iz točaka 1.-5. gospodarski subjekt dužan je u ponudi dostaviti** **potpisanu izjavu koju daje osoba zakonski ovlaštena za zastupanje gospodarskog subjekta (Prilog 2 ili istovjetna).**

**U slučaju zajednice ponuditelja i/ili podizvoditelja, svi članovi zajednice ponuditelja i podizvoditelji obvezni su pojedinačno dokazati nepostojanje navedenih razloga isključenja.**

Naručitelj može, u slučaju sumnje u istinitost podataka navedenih u izjavi, u bilo kojem trenutku postupka nabave, zahtijevati od bilo kojeg ponuditelja, a posebice od odabranog ponuditelja da prije sklapanja ugovora dostavi jedan ili više dokumenata koji potvrđuju da se ponuditelj ne nalazi u situacijama navedenim u točkama 1.-5. ako se takvi dokumenti izdaju u zemlji sjedišta gospodarskog subjekta te ih on može ishoditi.

**6. UVJETI I DOKAZI KVALIFIKAIJE PONUDITELJA**

**6.1. Pravna sposobnost**

**6.1.1. Upis u sudski, obrtni, strukovni ili drugi odgovarajući registar države**

**sjedišta**

Ponuditelj mora u postupku javne nabave dokazati svoj upis u sudski, obrtni, strukovni ili drugi odgovarajući registar države sjedišta gospodarskog subjekta. U slučaju zajednice ponuditelja svi članovi zajednice ponuditelja obvezni su pojedinačno dokazati postojanje navedene sposobnosti.

Upis u registar dokazuje se odgovarajućim izvodom, a ako se oni ne izdaju u državi sjedišta gospodarskog subjekta, gospodarski subjekt može dostaviti izjavu s ovjerom potpisa kod nadležnog tijela. Navedeni dokaz može se dostaviti u neovjerenoj preslici i ne smije biti stariji od tri mjeseca računajući od dana početka postupka javne nabave (dana objave Obavijesti o nabavi)

**6.2. Financijska sposobnost**

Ponuditelj mora dokazati da je njegov ukupni prihod za 2014. godinu ili 2015. godinu jednak ili veći od iznosa procijenjene vrijednosti predmeta nabave. Ukoliko ponuditelj podnosi ponudu za jednu grupu predmeta nabave mora dokazati da je njegov ukupni prihod jednak ili veći od iznosa procijenjene vrijednosti nabave grupe za koju podnosi ponudu. Ako ponuditelj podnosi ponudu za više grupa onda mora dokazati da je njegov ukupni prihod jednak ili veći od zbroja procijenjene vrijednosti svih grupa koje nudi.

U svrhu dokazivanja financijske sposobnosti ponuditelj u ponudi dostavlja bilancu, račun dobiti i gubitka, BON 1 i slično, **ili** odgovarajući financijski izvještaj, ako je njihovo objavljivanje propisano u državi sjedišta gospodarskog subjekta.

**6.3. Tehnička i stručna sposobnost**

**6.3.1. Popis ugovora o uredno isporučenim robama**

Popis ugovora o uredno isporučenim robama u godini u kojoj je započeo postupak javne nabave i tijekom 3 godine koje prethode toj godini. Popis ugovora sadrži predmet ugovora, datum, mjesto isporuke roba i naziv druge ugovorne strane za minimalno 2 ugovora s istim ili sličnim predmetom ugovora kao što je predmet nabave.

 **6.3.2. Izjava o obrazovnoj i stručnoj kvalifikaciji dobavljača i/ili osoba**

 **voditeljskog kadra, a posebice osobe ili osoba odgovornih za poslove**

 **postavljanja i instalacije robe**

Ponuditelj mora raspolagati s minimalno 1 serviserom koji posjeduje strukovnu sposobnost, stručno znanje za postavljanje, instalaciju, obuku djelatnika i servisiranje robe koja je predmet nabave (osim za grupu 4.)

Ponuditelj dostavlja izjavu o obrazovnoj i stručnoj kvalifikaciji dobavljača i/ili osoba voditeljskog kadra, a posebice osobe ili osoba odgovornih za poslove postavljanja i instalacije robe.

Izjavu daje ovlaštena osoba ponuditelja. **(prilog 3. ili istovjetan)**

**6.3.3. Opis proizvoda**

Ponuditelj mora dostaviti opis, proizvođački prospekt, katalog ili sl. kojim se dokazuju tražene tehničke karakteristike iz Tehničkih specifikacija koji su sastavni dio dokumentacije za nadmetanje.

**NAPOMENA: Naručitelj prihvaća kao preliminiran dokaz da gospodarski subjekt ispunjava uvjete kvalifikacije, potpisanu izjavu osobe ovlaštene za zastupanje gospodarskog subjekta koja se dostavlja u ponudi. (prilog 3. ili istovjetna)**

**Naručitelj može, u slučaju sumnje u istinitost podataka navedenih u izjavi, u bilo kojem trenutku postupka nabave, zahtijevati od bilo kojeg ponuditelja, a posebice od odabranog ponuditelja da prije sklapanja ugovora dostavi jedan ili više traženih dokumenata koji potvrđuju da ponuditelj ispunjava tražene uvjete kvalifikacije.**

Gospodarski subjekt može se, po potrebi prilikom dokazivanja financijske, tehničke i stručne sposobnosti osloniti na sposobnost drugih subjekata, bez obzira na pravnu prirodu njihova međusobna odnosa. U tom slučaju gospodarski subjekt mora dokazati naručitelju da će imati na raspolaganju resurse nužne za izvršenje ugovora, primjerice, prihvaćanjem obveze drugih subjekata da će te resurse staviti na raspolaganje gospodarskom subjektu. Pod istim uvjetima, zajednica ponuditelja može se osloniti na sposobnost članova zajednice ponuditelja ili drugih subjekata.

Sve dokaze kvalifikacije ponuditelja i dokumente kojima se dokazuje da ne postoje razlozi isključenja a koji se prilažu uz ponudu ponuditelji mogu dostaviti u neovjerenoj preslici. U slučaju dostave nekog od dokaza na stranom jeziku, isti dokument mora biti dostavljen uz priloženi prijevod na hrvatski jezik, osim dokaza traženog pod točkom 6.3.3. „opis, proizvođački prospekt, katalog ili sl.” koji može biti dostavljen na engleskom ili njemačkom jeziku. Naručitelj može zatražiti upotpunjavanje ili pojašnjenje dostavljenih dokumenata pod uvjetom da istovremeno zatraži upotpunjavanje ili pojašnjenje od svih ponuditelja ukoliko je to potrebno. Naručitelj može izvršiti provjeru dostavljenih dokumenata najpovoljnijeg ponuditelja (u smislu traženja izvornika ili ovjerenih preslika izvornika dostavljenih dokumenata) s kojim namjerava sklopiti ugovor o javnoj nabavi, a prije donošenja odluke o odabiru.

**7. Zajednica ponuditelja**

Zajednica ponuditelja je udruženje više gospodarskih subjekata koje je pravodobno dostavilo zajedničku ponudu.

U zajedničkoj ponudi mora biti navedeno koji će dio ugovora o javnoj nabavi (predmet, količina, vrijednost i postotni dio) izvršavati pojedini član zajednice ponuditelja **(Dodatak I. Ponudbenom listu - dostavlja se za svakog pojedinog člana zajednice ponuditelja- prilog 1.a)**. Naručitelj neposredno plaća svakom članu zajednice ponuditelja za onaj dio ugovora o javnoj nabavi koji je on izvršio, ako zajednica ponuditelja ne odredi drugačije. Odgovornost ponuditelja iz zajednice ponuditelja je solidarna. Koristiti izjavu iz priloga dokumentacije za nadmetanje ili jednakovrijednu. (**prilog 4.)**

**8. PODIZVODITELJI**

Podizvoditelj je gospodarski subjekt koji za odabranog ponuditelja s kojim je naručitelj sklopio ugovor o javnoj nabavi, isporučuje robe, koji su neposredno povezani s predmetom nabave.

Ukoliko gospodarski subjekt namjerava dio ugovora o javnoj nabavi dati u podugovor jednom ili više podizvoditelja, tada u ponudi mora navesti podatke o dijelu ugovora o javnoj nabavi koji namjerava dati u podugovor o svim predloženim podizvoditeljima. Ti podaci čine sastavni dio ugovora o javnoj nabavi. **Dodatak II. Ponudbenom listu – dostavlja se za svakog pojedinog podizvoditelja**. **(prilog 1.b)**

Izvoditelj smije tijekom izvršenja ugovora mijenjati podizvoditelje za onaj dio ugovora koji je dao u podugovor ili uvesti nove podizvoditelje, uz pristanak naručitelja, a izvoditelj je dužan naručitelju u roku od 5 dana od njegovog pristanka dostaviti sve naprijed navedene podatke za novoga podizvoditelja.

Ako se dio ugovora o javnoj nabavi daje u podugovor, tada za robe koje će izvesti podizvoditelj naručitelj neposredno plaća podizvoditelju.

Sudjelovanje podizvoditelja ne utječe na odgovornost ponuditelja na izvršenje ugovora o javnoj nabavi.

**9. ROK DONOŠENJA ODLUKE O ODABIRU ILI ODLUKE O**

**NEPRIHVAĆANJU**

Naručitelj će na osnovu rezultata pregleda i ocjene ponuda, a temeljem kriterija za odabir ponude, donijeti Odluku o odabiru najpovoljnije ponude.

Rok za donošenje Odluke o odabiru iznosi dvadeset (20) kalendarskih dana od dana isteka roka za dostavu ponuda. Ukoliko su od pojedinih potencijalnih Ponuditelja tražena dodatna pojašnjenja ili upotpunjavanja ponuda, rok za donošenje odluke o odabiru iznosi dvadeset (20)

kalendarskih dana od dana isteka roka za dostavu traženih dodatnih pojašnjenja ili upotpunjavanja dokumenata.

Odluka o odabiru će će se dostaviti odabranom Ponuditelju na način koji omogućuje dokaz o primitku (povratnica, kopija izvješća o uspješnoj isporuci putem telefaksa, ispis izvješća o uspješnom slanju elektronske pošte i slično).

Svim Ponuditeljima koji su dostavili ponude a koji nisu rangirani kao najpovoljniji, dostavit će se Obavijest o neprihvaćanju. Obavijest o neprihvaćanju će najmanje sadržavati razloge za neprihvaćanje i pouku o pravnom lijeku. Obavijest će se dostaviti na način koji omogućuje dokaz o primitku (povratnica, kopija izvješća o uspješnoj isporuci putem telefaksa, ispis izvješća o uspješnom slanju elektronske pošte i slično).

**10. KRITERIJ ODABIRA PONUDE**

Kriterij odabira najpovoljnije ponude je najniža cijena ponude.

Ponuda koja ispunjava sve uvjete iz ove dokumentacije i pod uvjetom da roba koja se nudi udovoljava tehničkim specifikacijama a ima najnižu cijenu smatrat će se najboljom ponudom.

**11. VALUTA PONUDE I CIJENA PREDMETA NABAVE**

Ponuditelji su dužni dostaviti ponudu s cijenom u kunama ili u eurima. Uspoređivanje ponuda naručitelj će vršiti na način da će ponude s cijenom u eurima preračunati u kune.

Preračunavanje u kune će se vršiti prema InforEuro tečaju važećem u mjesecu u kojem je započeo postupak nabave. InforEuro tečaj je dostupan na mrežnoj stranici:

<http://ec.europa.eu/budget/contracts_grants/info_contracts/inforeuro/inforeuro_en.cfm>.

Cijena je nepromjenjiva. Cijena se piše brojkama. U cijenu ponude bez poreza na dodanu vrijednost moraju biti uračunati svi troškovi i popusti.

Ponuditelj treba popuniti priloženi troškovnik za grupu ili grupe za koje podnosi ponude i upisati sve jedinične i ukupne cijene, kao i sveukupni iznos.

**12. ROK, NAČIN I UVJETI PLAĆANJA**

Dinamiku izdavanja i plaćanja računa naručitelj i ponuditelj regulirat će sklopljenim ugovorom nakon provedenog postupka javne nabave. Naručitelj omogućuje avansno plaćanje.

Sve cijene pojedinačno iskazanih roba moraju se temeljiti na cijenama iskazanim u Ponudbenom troškovniku ponuditelja.

Ponuditelj mora svom računu odnosno situaciji obvezno priložiti račune odnosno situacije svojih podizvoditelja koje je prethodno potvrdio.

**13. DOPUSTIVOST DOSTAVE PONUDA ELEKTRONIČKIM PUTEM**

Nije dozvoljeno dostavljanje ponude elektroničkim putem.

**14. ALTERNATIVNE PONUDE**

Alternativne ponude nisu dopuštene.

**15. JEZIK NA KOJEM SE IZRAĐUJE PONUDA**

Ponuda se zajedno s pripadajućom dokumentacijom izrađuje na hrvatskom jeziku i latiničnom pismu, osim tehničkih specifikacija koje se mogu popuniti na hrvatskom ili engleskom jeziku.

**16. Sadržaj, NAČIN IZRADE, oblik I NAČIN DOSTAVE PONUDE**

Ponuditelj se pri izradi ponude mora pridržavati zahtjeva i uvjeta iz ove dokumentacije.

**Ponuda treba biti popunjena prema uputama iz dokumentacije za nadmetanje naručitelja te predana sa svim predlošcima (obrascima) navedenima u dokumentaciji.**

**Ponudu sačinjavaju:**

**1. popunjeni ponudbeni list –** (obrasci u prilogu dokumentacije za nadmetanje)

**2. traženi dokazi sposobnosti** (prema naznačenom u dokumentaciji za nadmetanje) **ili**

**3. izjave i sl.** (prema naznačenom u dokumentaciji za nadmetanje – koristiti obrasce iz dokumentacije za nadmetanje ili istovjetne)

**4. popunjeni troškovnik (**obrazac u prilogu dokumentacije za nadmetanje),

**5. popunjene i potpisane tehničke specifikacije** (obrazac u prilogu dokumentacije za nadmetanje)

Ponuda se izrađuje na način da čini cjelinu. Ako zbog opsega ili drugih objektivnih okolnosti ponuda ne može biti izrađena na način da čini cjelinu, onda se izrađuje u dva ili više dijelova. Ponuda se uvezuje na način da se onemogući naknadno vađenje ili umetanje listova. Ako je ponuda izrađena u dva ili više dijelova, svaki dio se uvezuje na način da se onemogući naknadno vađenje ili umetanje listova.

Dijelove ponude kao što su uzorci, katalozi, mediji za pohranjivanje podataka i sl. koji ne mogu biti uvezani ponuditelj obilježava nazivom i navodi u sadržaju ponude kao dio ponude. Ako je ponuda izrađena od više dijelova ponuditelj mora u sadržaju ponude navesti od koliko se dijelova ponuda sastoji.

Stranice ponude se označavaju brojem na način da je vidljiv redni broj stranice i ukupan broj stranica ponude npr. 1/10. Kada je ponuda izrađena od više dijelova, stranice se označavaju na način da svaki slijedeći dio započinje rednim brojem koji se nastavlja na redni broj stranice

kojim završava prethodni dio. Ako je dio ponude izvorno numeriran (primjerice katalozi), ponuditelj ne mora taj dio ponude ponovno numerirati.

Ponuda se predaje u izvorniku.

Ponuda se piše neizbrisivom tintom.

Ispravci u ponudi u papirnatom obliku moraju biti izrađeni na način da su vidljivi.

Ispravci moraju uz navod datuma ispravka biti potvrđeni potpisom ponuditelja.

Cijena ponude izražava se u kunama ili u eurima.

Ponuda treba biti uvezana u nerastavljivu cjelinu. Ako je ponuda izrađena u dva ili više dijelova, svaki dio se uvezuje na prethodno navedeni način.

Ponuditelji podnose jednu ponudu za jednu, više ili sve grupe predmeta nabave.

Za sve grupe koje je moguće nuditi formiran je jedinstven ponudbeni list s predviđenim rubrikama za nuđenje pojedinačnih ponuda po grupama.

Ponuditelj treba ispuniti samo dijelove ponudbenog lista za grupe za koje ponudu nudi, a sve ostale potrebno je ispuniti riječima „NE NUDIM“.

Svi dokazi sposobnosti dostavljaju se u okviru jedne nerastavljivo uvezane ponude, u jednoj omotnici, na način kako je to već prethodno pojašnjeno.

Ponuda se dostavlja u zatvorenoj omotnici na dolje navedenu adresu, s nazivom i adresom ponuditelja, te naznakom predmeta nabave.

Na omotnicu je potrebno izričito navesti:

**PROSTORIA d.o.o., Pustodol Začretski 19/G, 49223 Pustodol Začretski (Općina Sveti Križ Začretje) „Ponuda za nabavu u predmetu nabave: Nabava strojeva i opreme evidencijski broj nabave: 04/2016“, s naznakom „NE OTVARAJ“.**

**17. DATUM, ADRESA I VRIJEME DOSTAVE PONUDA**

Rok za podnošenje ponuda je **18.08.2016**. **do 15:00 sati.** Ponude se mogu poslati poštom preporučeno ili donijeti neposredno na adresu: **PROSTORIA d.o.o., Pustodol Začretski 19/G, 49223 Pustodol Začretski.**

U obzir će se uzeti samo ponude prispjele na navedenu adresu do datuma i sata određenog za dostavu ponuda, bez obzira na način dostave.

Ponuditelj može do isteka roka za dostavu ponuda dostaviti izmjenu i/ili dopunu ponude.

Izmjena i/ili dopuna ponude dostavlja se na isti način kao i osnovna ponuda s obveznom naznakom da se radi o izmjeni i/ili dopuni ponude.

Ponuditelj može do isteka roka za dostavu ponude pisanom izjavom odustati od svoje dostavljene ponude. Pisana izjava se dostavlja na isti način kao i ponuda s obveznom naznakom da se radi o odustajanju od ponude. U tom slučaju neotvorena ponuda se vraća ponuditelju.

Ponuditelj samostalno određuje način dostave ponude i sam snosi rizik eventualnog gubitka odnosno nepravovremene dostave ponude.

 **18. ROK VALJANOSTI PONUDE**

Rok valjanosti ponude je 60 dana od dana određenog za dostavu ponude.

**19. KRITERIJI MJERODAVNI ZA OCJENU JEDNAKOVRIJEDNOSTI**

Ako ponuditelj nudi jednakovrijedan proizvodmora u obrazcu tehničkih specifikacija, prema odgovarajućim stavkama, navesti podatke o proizvodu i tipu odgovarajućeg proizvoda koji nudi, te ako se to traži, i ostale podatke koji se odnose na taj proizvod.

Ovisno o proizvodu, kao dokaz jednakovrijednosti, ponuditelj mora dostaviti tehničku dokumentaciju o proizvodu iz koje je moguća i vidljiva usporedba te nedvojbena ocjena jednakovrijednosti (tehničke karakteristike, atesti, norme, certifikati, sukladnosti ili sl.).

**20. TAJNOST DOKUMENTACIJE**

Ponuditelj može označiti tajnom podatke iz ponudbene dokumentacije koji posebice uključuju tehničke ili poslovne tajne i povjerljive aspekte ponude sukladno posebnim propisima.

Ako gospodarski subjekt označava određene podatke iz ponude poslovnom tajnom, obvezan je u ponudi navesti pravnu osnovu na temelju kojih su ti podaci tajni. Naručitelj se obvezuje tako označene podatke čuvati.

Ponuditelji ne smiju označiti tajnim podatke o jediničnim cijenama, iznosima pojedine stavke, cijeni ponude te podatke iz ponude u vezi s kriterijem za odabir ponude.

**21. POUKA O PRAVNOM LIJEKU**

Ponuditelj može podnijeti predstavku u roku od 8 kalendarskih dana od dana primitka odluke, ako smatra da je njegova ponuda trebala biti odabrana kao najbolja odnosno da je neopravdano isključen iz postupka nabave, ili je njegova ponuda neopravdano odbijena ili je evaluacija ponude protivna uvjetima i kriterijima dokumentacije za nadmetanje i odredbama Priloga 4. Postupci nabave za osobe koje nisu obveznici zakona o javnoj nabavi.

Predstavka se podnosi Posredničkom tijelu razine 2: Hrvatskoj agenciji za malo gospodarstvo, inovacije i investicije HAMAG-BICRO, Ksaver 208, 10000 Zagreb, a preslika predstavke mora se dostaviti i naručitelju i na e-mial: nepravilnosti.eu@mrrfeu.hr

Podnošenje predstavke ne zaustavlja sklapanje ugovor o nabavi, ali ako naručitelj smatra da je predstavka osnovana i u slučaju da ugovor još nije sklopljen, može ispraviti nepravilnost i donijeti novu odluku.